Document ID: 32011D0222
Publication Date: 2011-04-05

Title and Content:
KOMISIJAS LĒMUMS
(2011. gada 5. aprīlis),
ar kuru dažām dalībvalstīm piešķir atkāpes saistībā ar nāves cēloņu statistikas datu sūtīšanu saskaņā ar Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā
(izziņots ar dokumenta numuru C(2011) 2057)
(Autentisks ir tikai teksts bulgāru, čehu, franču, nīderlandiešu, somu, vācu un zviedru valodā)
(2011/222/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 2. punktu,
Ņemot vērā Bulgārijas Republikas, Čehijas Republikas, Vācijas Federatīvās Republikas, Francijas Republikas, Nīderlandes Karalistes un Somijas Republikas pieprasījumu,
tā kā:
(1)
Saskaņā ar Regulas (EK) Nr. 1338/2008 2. pantu statistika jāiesniedz par nāves cēloņiem, kā noteikts III pielikumā.
(2)
Regulas (EK) Nr. 1338/2008 9. panta 2. punktā noteikts, ka vajadzības gadījumā attiecībā uz dalībvalstīm pieņem atkāpes un pārejas posmus, ko pamato ar objektīviem iemesliem.
(3)
Komisijai iesniegtā informācija liecina, ka Bulgārijas, Čehijas, Vācijas, Francijas, Nīderlandes un Somijas pieprasījumi piešķirt atkāpes ir saistīti ar būtiskiem pielāgojumiem, kas vajadzīgi, lai valstu statistikas sistēmas pilnībā atbilstu Regulai (EK) Nr. 1338/2008.
(4)
Tāpēc attiecīgajām dalībvalstīm atbilstīgi pieprasījumam jāpiešķir šīs atkāpes.
(5)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Pielikumā uzskaitītajām dalībvalstīm piešķir pielikumā noteiktās atkāpes.
2. pants
Šis lēmums ir adresēts Bulgārijas Republikai, Čehijas Republikai, Vācijas Federatīvajai Republikai, Francijas Republikai, Nīderlandes Karalistei un Somijas Republikai.
Briselē, 2011. gada 5. aprīlī

Classification:
Level 1 Categories: 100149
100153
100146
100144
Level 2 Categories: 100210
100190
100234
100215
100176
Level 3 Categories: 2479
5442
385
82
4256
All Categories: 1280
1993
3885
4039
4258
5315